Gran cap de setmana per a les gimnastes del Club de Gimnàstica Rítmica l’Almara
2025-07-24

Èxits i més èxits és el que han collit les esportistes burjassoteres aquest cap de setmana. Les competicions han sigut constants al llarg dels dos dies i, per al Club de Gimnàstica Rítmica l’Almara, els resultats han sigut excepcionals.

D’una banda, Miriam Guerra ha participat en la Fase Autonòmica dels Jocs Esportius, celebrada a Almussafes dissabte passat, obtenint l’or en cinta i la plata en maces.

Així mateix, i també a Almussafes, va tenir lloc la fase provincial del Campionat Nacional Individual i de Clubs en categories Benjamí, Aleví i Infantil. Els dos equips alevins del club van aconseguir pujar-se al podi en la competició: l’equip format per Alba Justicia i Paulina Stoyanova es va proclamar Campió Provincial i el format per Judith Coleto, Esther Honrubia i Carla Bianca, gimnasta cedida pel Club Mabel, va aconseguir la tercera posició.